CELEX: 62014TN0383
Language: da
Date: 2014-05-30 00:00:00
Title: Sag T-383/14: Sag anlagt den 30. maj 2014 — Europower mod Kommissionen

21.7.2014   
            
            
               DA
            
            
               Den Europæiske Unions Tidende
            
            
               C 235/31
            
         Sag anlagt den 30. maj 2014 — Europower mod Kommissionen
   (Sag T-383/14)
   2014/C 235/42
   Processprog: italiensk
   
      Parter
   
   
      Sagsøger: Europower SpA (Milano, Italien) (ved advokaterne G. Cocco og L. Salomoni)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen om afvisning af buddet afgivet af Europower S.p.A. i udbudsproceduren om konstruktion og vedligeholdelse af et turbogas-trigen-anlæg og om tildelingen af kontrakten til en anden tilbudsgiver, annulleres.
            
         
               —
            
            
               Afgørelsen vedrørende det antagne tilbuds karakteristika og fordele annulleres.
            
         
               —
            
            
               Afgørelsen om afvisning af at udlevere en kopi af den af sagsøgeren den 7. april 2004 udbedte dokumentation annulleres, og der træffes de nødvendige foranstaltninger med henblik på udlevering af denne dokumentation
            
         
               —
            
            
               Den efterfølgende nægtelse af aktindsigt, som efterfulgte den genfremsatte begæring, annulleres.
            
         
               —
            
            
               Enhver efterfølgende, forudgående eller konneks foranstaltning, herunder endnu ukendte foranstaltninger, og navnlig referater af udbuddet, den kontrakt, der eventuelt blev indgået med den ordregivende myndighed, undersøgelser af, om de af den ordregivende myndighed fastsatte betingelser var opfyldt, alle ukendte foranstaltninger, med forbehold for fremsættelse af nye anbringender i henhold til artikel 48, stk. 2, i Rettens procesreglement, annulleres.
            
         Subsidiært:
   
               —
            
            
               Udbudsbekendtgørelsen annulleres delvist
            
         
               —
            
            
               Udbudsbekendtgørelsens administrative bilag annulleres delvist
            
         
               —
            
            
               Endelig tilpligtes Kommissionen at erstatte det lidte tab i det omfang, dette fastslås under sagen.
            
         
      Søgsmålsgrunde og væsentligste argumenter
   
   Dette søgsmål er rettet mod den afgørelse, hvorved det tilbud, som sagsøgeren afgav i den udbudsprocedure, som også er genstand for sag T-355/14, STC mod Kommissionen, blev afvist.
   Til støtte for søgsmålet har sagsøgeren fremsat fem anbringender.
   
                
            
            
               Første anbringende vedrører tilsidesættelse af formforskrifter, tilsidesættelse af det ligebehandlingsprincip, der er omfattet af artikel 148 i forordning 1268/2012 (1), tilsidesættelse af artikel 113 i forordning 966/2012 (2), tilsidesættelse af udbudslovgivningen samt det forhold, at der i den foreliggende sag er begået magtfordrejning.
               
                           —
                        
                        
                           I denne forbindelse har sagsøgeren gjort gældende, at man for at blive godkendt til udbudsproceduren skulle opfylde de betingelser om teknisk kapacitet, der er omfattet af udbuddets punkt II.2.3, og som bestod i, at tilbudsgiverne for ikke at blive udelukket direkte skulle have etableret mindst to kraftvarmeanlæg med en indgangseffekt på mindst 8 MW. Tilslagsmodtageren skulle have været udelukket, eftersom denne ikke opfyldte de pågældende minimumskrav, der er fastsat i udbudslovgivningen.
                        
                     
         
                
            
            
               Andet anbringende vedrører tilsidesættelse af artikel 149 i forordning nr. 1268/2012, tilsidesættelse af artikel 113 i forordning nr. 966/2012, tilsidesættelse af direktiv 2004/18/EF (3) (39. betragtning) samt det forhold, at der i den foreliggende sag er blevet begået magtfordrejning.
               
                           —
                        
                        
                           I denne forbindelse har sagsøgeren gjort gældende, at tildelingen af kontrakten er ulovlig, for så vidt som det ikke var berettiget, at tilslagsmodtageren opnåede det antal point, som denne blev tildelt, eftersom bedømmelsen af det tekniske tilbud på grundlag af de kriterier, som Kommissionen har fastsat, skal støttes på anlæggets effektive resultater og ikke på tilbudsgiverens ensidige erklæring. Det følger heraf, at gennemsigtigheden og ligebehandlingen af konkurrenterne er blevet krænket under udbudsproceduren.
                        
                     
         
                
            
            
               Tredje anbringende vedrører tilsidesættelse af artikel 112 i forordning nr. 966/2012, tilsidesættelse af princippet om tilbuddenes hemmeligholdelse, jf. artikel 111 i forordning nr. 966/2012, tilsidesættelse af artikel 157 og 159 i forordning nr. 1268/2012 samt det forhold, at der er blevet begået magtfordrejning i den foreliggende sag.
               
                           —
                        
                        
                           I denne forbindelse har sagsøgeren gjort gældende, at udbudsproceduren for tildelingen af kontrakten fandt sted på et enkelt møde, hvorunder der blev foretaget en samtidig undersøgelse af de administrative dokumenter, der var nødvendige for deltagelsen i udbudsproceduren samt af det tekniske tilbud og det økonomiske tilbud. Denne fremgangsmåde er i strid med princippet om hemmeligholdelse og med princippet om tilbuddenes adskillelse.
                        
                     
         
                
            
            
               Fjerde anbringende vedrører tilsidesættelse af principperne om ligebehandling og gennemsigtighed, tilsidesættelse af artikel 15 og 298 TEUF, tilsidesættelse af artikel 102 i forordning nr. 966/2012, tilsidesættelse af artikel 6 i direktiv 2004/18 samt det forhold, at der er blevet begået magtfordrejning i den foreliggende sag.
               
                           —
                        
                        
                           I denne forbindelse har sagsøgeren gjort gældende, at Kommissionen i forlængelse af den beslutning, hvorved det afgivne tilbud blev afvist, alene meddelte de point, der blev tildelt, dernæst ulovligt afviste at give aktindsigt i de udbedte dokumenter, inklusive efter den af sagsøgeren i overensstemmelse med artikel 7 ff. i forordning 1049/2001 (4) fornyede begæring.
                        
                     
         
                
            
            
               Femte anbringende vedrører tilsidesættelse af principperne om ligebehandling og gennemsigtighed, tilsidesættelse af artikel 157 og 158 i forordning nr. 1268/2012 samt det forhold, at der er blevet begået magtfordrejning i den foreliggende sag.
               
                           —
                        
                        
                           I denne forbindelse har sagsøgeren gjort gældende, at den manglende udlevering af en kopi af referaterne af udbudsprocedurerne og af beslutningen om den endelige tildeling i strid med artikel 157 i forordning nr. 1268/2012 forhindrede sagsøgeren i at få kendskab til de forudsætninger, der følger af disse bestemmelser.
                        
                     
         
      (1)  Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362, s. 1).
   
      (2)  Europa-Parlamentets og Rådets forordning (EU, Euratom) nr. 966/2012 af 25.10.2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298, s. 1).
   
      (3)  Europa-Parlamentets og Rådets direktiv nr. 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).
   
      (4)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s 43 ).